  Туспуктэм: Константин Вознесенских Майя Бывальцева 14-тӥ куарусёнэ Удмуртиын коронавируслы 8 сюрс 154 эскеронъёс ортчытӥзы, 860 муртлэсь висёнэз шараязы, соос пӧлын 14 аресозь 187 пиналъёс но 65 арессэс ортчем 159 арлыдоос. Эмъяськонние 32 адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 5 сюрс 737 адямиез эмчиос чакласа возё. Эмъяськонниосын кыллись 312 висисьёслэн тазалыксы шоро-куспо лыдъяське, 28 муртлэн – секыт, укмысэз соос пӧлысь тыосты шокатӥсь аппарат улын кыллё. 52 адями висёнэз вормиз. Кык мурт кулӥз. Воргоронлы 84 арес вал, кышномуртлы – 62 арес. 15-тӥ куарусёнлы Удмуртиын коронавирусэн черлан 190 сюрс 163 учыр лабораториосын зэматэмын. 178 сюрс 577 мурт йӧназ. 4 сюрс 70 адями улонысь кошкиз, со пӧлысь 3 сюрс 868-ез – юнматэм диагнозэн. 702 сюрс 510 мурт вакцинациез ортчиз, со пӧлысь 561 сюрс 754 адями кыкетӥ компонентсэ но басьтӥз. 225 сюрс 381 адями ревакцинациез ортчиз. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тодэ вайытом, нунал азьвыл элькунын коронавируслы 5 сюрс 917 эскеронъёс ортчытӥзы, 791 муртлэсь висёнэз шараязы. Эмъяськонние 24 адями шедиз.  Тегъёс: Тазалык висён коронавирус Удмуртия  